b'\n_START_ARTICLE_\nNational Film Registry\n_START_PARAGRAPH_\nNational Film Registry (cu sensul de Registrul Na\xc8\x9bional [American] de Film)  este o list\xc4\x83 de filme americane realizat\xc4\x83 de National Film Preservation Board pentru a fi conservate \xc3\xaen Biblioteca Congresului Statelor Unite ale Americii. A fost fondat de \xe2\x80\x9elegea protej\xc4\x83rii filmului na\xc8\x9bional\xe2\x80\x9d din 1988, reautorizat\xc4\x83 de congres \xc3\xaen 1992, 1996, 2005, \xc8\x99i iar \xc3\xaen octombrie 2008. Legea din 1996 a dus la crearea Funda\xc8\x9biei Protej\xc4\x83rii filmelor na\xc8\x9bionale, care de\xc8\x99i afiliat\xc4\x83 la National Film Preservation Board, str\xc3\xa2nge bani pentru sectorul privat.\n_START_SECTION_\nCriterii\n_START_PARAGRAPH_\nRegistrul include o gam\xc4\x83 larg\xc4\x83 de filme de la filme hollywoodiene clasice la filme obscure. Includerea \xc3\xaen list\xc4\x83 nu este condi\xc8\x9bionat\xc4\x83 de lungimea sau de lansarea public\xc4\x83 a filmului. Registrul mai include jurnale de \xc8\x99tiri, filme mute, filme experimentale, filme de scurt metraj, filme care nu mai sunt protejate de drepturi de autor, deci \xc3\xaen domeniul public, seriale cinematografice, filme f\xc4\x83cute de amatori, documentariee, filme independente, filme de televiziune \xc8\x99i videoclipuri. Din 2014, lista cuprinde 650 de filme. _NEWLINE_Registrul Na\xc8\x9bional de Film public\xc4\x83 anual o list\xc4\x83 cu p\xc3\xa2n\xc4\x83 la 25 de filme \xe2\x80\x9ecultural, istoric sau estetic semnificative\xe2\x80\x9d, av\xc3\xa2nd o gam\xc4\x83 larg\xc4\x83 cu filme americane de diverse genuri pentru a cre\xc8\x99te gradul de con\xc8\x99tientizare a importan\xc8\x9bei prezerv\xc4\x83rii filmelor. Totu\xc8\x99i, includerea pe aceast\xc4\x83 list\xc4\x83 nu este o garan\xc8\x9bie a p\xc4\x83str\xc4\x83rii. Pentru ca un film s\xc4\x83 fie eligibil pentru includere, acesta trebuie s\xc4\x83 fie lansat cu cel pu\xc8\x9bin zece ani \xc3\xaen urm\xc4\x83. Pentru prima selec\xc8\x9bie, care a avut loc \xc3\xaen 1989, publicul a nominalizat aproximativ 1000 de filme. Membri ai National Film Preservation Board au tip\xc4\x83rit buletine de vot pentru fiecare film eligibil. \xc3\x8en urma votului a rezultat o list\xc4\x83 cu 25 de filme creat\xc4\x83 de directorul Bibliotecii Congresului James H. Billington \xc8\x99i suborona\xc8\x9bii s\xc4\x83i. Din 1997, publicului i s-a permis s\xc4\x83 nominalizeze c\xc3\xa2te 50 de filme anual._NEWLINE_Cel mai vechi film din registru este Newark Athlete (1891), iar cel mai recent este 13 Lakes (2004). Anii cu cele mai multe filme alese pentru p\xc4\x83strare sunt 1939 \xc8\x99i 1940, cu 18 filme fiecare. Timpul de la lansarea unui film \xc8\x99i includerea \xc3\xaen aceast registru are mari varia\xc8\x9bii. Cea mai mare perioad\xc4\x83 de timp de la lansare \xc8\x99i p\xc3\xa2n\xc4\x83 la includere este cea a lui Newark Athlete, lansat ini\xc8\x9bial \xc3\xaen 1891 \xc8\x99i ales pentru p\xc4\x83strare \xc3\xaen 2010. Cea mai scurt\xc4\x83 perioad\xc4\x83 este cea reglementat\xc4\x83 de minimum zece ani; aceast\xc4\x83 distinc\xc8\x9bie este \xc3\xaem\xc4\x83r\xc8\x9bit\xc4\x83 de Raging Bull, Do the Right Thing, Goodfellas, Toy Story, Fargo \xc8\x99i 13 Lakes.'